Anjing pemburu Mudhol

Anjing pemburu Mudhol ialah satu baka anjing pemburu penglihatan dari India.

thumb
Kennel Club of India (KCI) dan Indian National Kennel Club (INKC) mengiktiraf baka ini dengan nama baka berlainan. KCI mendaftarkannya sebagai Caravan Hound sementara INKC pula menggunakan nama Mudhol Hound.

Pada tahun 2005, anjing pemburu Mudhol ialah salah satu daripada empat baka anjing India yang ditonjolkan dalam suatu set setem pos yang dikeluarkan oleh Kementerian Komunikasi dan Teknologi Maklumat India untuk meraikan warisan anjing negara itu. Sekitar 750 buah keluarga di dalam dan di sekeliling bandar Mudhol di Karnataka menternak baka ini untuk memasarkan anak anjing.

Sejarah
Penara Dakkan meliputi bahagian negeri Karnataka, Maharashtra, dan, pada takat lebih rendah, Telangana. Baka ini popular di dalam dan di sekeliling Taluk Mudhol di Karnataka dan, oleh itu, baka ini mendapat nama anjing pemburu Mudhol.

thumb
thumb
Shrimant Rajesaheb Malojirao Ghorpade dari Mudhol (1884–1937) dari Negara Mudhol dikreditkan kerana menghidupkan anjing pemburu Mudhol semula. Beliau melihat orang suku tempatan yang dipanggil Bedar ("tidak takut"); juga dipanggil Berad ("tidak menangis") menggunakan anjing pemburu ini untuk berburu. Dengan menggunakan pembiakbakaan terpilih, beliau dapat memulihkan anjing pemburu Mudhol diraja. Semasa lawatan ke England pada awal tahun 1900-an, Maharaja Negara Mudhol menghadiahi Raja George V sepasang anjing pemburu, yang mempopularkan baka anjing pemburu Mudhol.

Tentera Darat India telah mengungkapkan hasratnya untuk menggunakan anjing pemburu Mudhol untuk tugas pemantauan dan perlindungan sempadan. Tentera itu telah memperoleh enam ekor anjing pemburu Mudhol untuk pengujian dalam Kor Veterinar Kuda Ganti Tentera Darat di Meerut. Anjing tersebut dibiakbakakan selepas pemilihan, di Pusat Penyelidikan dan Maklumat Anjing (CRIC) di Thimmapur dekat dengan Mudhol di Daerah Bagalkot di Karnataka. CRIC ialah sebuah unit di Universiti Veterinar, Haiwan, dan Perikanan Karnataka, Bidar.

Lihat juga
 Senarai baka anjing
 Senarai baka anjing dari India

Catatan

Rujukan

Pemburu Mudhol, Anjing
Pemburu Mudhol, Anjing
Pemburu Mudhol, Anjing